2021 m. A lyga

2021 m. A lyga, o dėl rėmimo sutarčių žinoma kaip „Optibet A lyga“ – 21-osios pirmenybės vadinamos A lyga (nuo 2001 m.). Po ketverių metų pertraukos atsirado lygos generalinis rėmėjas, dėl to čempionatas pervadintas į „Optibet A lyga“.  Lažybų kompanija Optibet tapo ir Optibet Futsal A lygos generaliniu rėmėju.

Pirmosios rungtynės buvo sužaistos 2021 m. kovo 5 d., ir baigėsi 2021 m. lapkričio mėn. Čempionatas vyks 4 ratų sistema, dvi paskutinės komandos tiesiogiai iškris į Pirmą lygą.

Visose rungtynėse naudojami Nike Flight kamuoliai.

Pasikeitimai prieš sezono pradžią 
2020 m. lapkričio 25 d. įvyko Lietuvos futbolo A lygos valdybos nuotolinis susirinkimas. Jo metu buvo aptartas pasibaigęs 2020 m. sezonas ir apsvarstytas būsimasis sezonas. Jame buvo planuojama, kad 2021 m. A lygoje dalyvaus 10 komandų, bus keturių ratų formatas. Prie 6 A lygos klubų, kurie žaidė 2020 m. A lygoje, turėjo prisijungti keturios sportiniu principu šią galimybę iškovojusios ekipos – Kėdainių „Nevėžis“, Kauno „Hegelmann Litauen“, „Jonava“ ir Telšių „Džiugas“. Jeigu vienai iš komandų kiltų problemų dėl licencijavimosi, į A lygą galėjo bandyti licencijuotis tarp 5-os ir 8-os vietų Pirmoje lygoje užėmusios komandos.

Licencijavimosi proceso metu FK Jonavai licencija nebuvo suteikta net ir po apeliacijos ir po prašymo dalyvauti išimties tvarka. Viena pagrindinių priežasčių kurias LFF įvardino dėl ko A lygos licencija klubui nebuvo suteikta buvo sutartų rungtynių problema.
Po praėjusio sezono pabaigos FK Jonavai buvo iškelti sutartų rungtynių kaltinimai, kurie buvo perduoti teisėsaugai. Kai kurie kaltinimai buvo atmesti, tačiau dėl trijų galimai sutartų rungtynių buvo pritaikytos nuobaudos klubui bei trims žaidėjams. FK Jonava apeliavo, tačiau licencijavimosi į A lygą metu kaltinimai galiojo. LFF taip pat pranešė kad raštu įspėjo FK Jonava vadovus apie naujojo klubo trenerio Dragano Džurdževičiaus praeitį Tailande, kur jo vadovaujamas klubas buvo kaltinamas sutartų rungtynių organizavimu.
Tokiu būdu, likus mažiau nei porai savaičių iki sezono starto, paskutinę, dešimtąją, vietą A lygoje užėmė Alytaus DFK „Dainava“. Kadangi vieta suteikta išimties tvarka, komanda sezoną pradeda su -3 taškų „deficitu“.

COVID-19 pandemija 
Vos spėjus užbaigti 2020 m. A lygos sezoną,  Lietuvoje vėl buvo įvestas COVID-19 karantinas, kuris kelis kartus buvo pratęstas. Vasario pradžioje, LFF svarstant pirmenybių kalendorių, karantinas galiojo iki vasario 28 d.

Čempionato pradžioje rungtynės vyko be žiūrovų. Vyriausybės pasiūlymu, rungtynes galėjo stebėti 100 žiūrovų, kai užkrėtimų skaičiaus rodiklis šimtui tūkstančių gyventojų per 14 dienų bus mažesnis nei 50 COVID-19 atvejų. Rungtynes galėjo stebėti 200 žiūrovų, kai šis rodiklis bus ne daugiau nei 25 COVID-19 atvejai. Vasario 4 d. šis rodiklis buvo 395,3.

Artėjant čempionato pradžiai, numatytai , klubai atliko privalomus COVID-19 mėginius. Trys klubai pranešė kad žaidėjų tarpe yra užkrėtimų, ir rungtynes teks atidėti. FK Žalgirio sudėtyje buvo 7 teigiami COVID-19 atvejai, FK Panevėžys – 6, FK Riteriai skaičiaus ir pradžių neskelbė, o vėliau buvo paviešinta kad 19 klubo žaidėjų bei kitų narių mėginiai buvo teigiami.

Nuo XVI (16) turo () leistinas žiūrovų skaičius buvo padidintas iki 300.

Greituoju testu nustačius 3 užkrėtimus Telšių Džiugo klube,  rungtynės su DFK Dainava buvo atidėtos, o treniruotės sustabdytos. Atlikus PGR testą visiems klubo nariams užkrėtimų nebuvo nustatyta, ir klubas grįžo į treniruotes.

Nuo  buvo įvesti nauji apribojimai sporto renginių žiūrovams atvirose erdvėse. Rungtynių šeimininkai privalėjo nuspręsti ar vykdyti rungtynes stadionuose su <500 asmenų nereikalaujant galimybių paso, ar priimti sirgalius tik su galimybių pasais neribojant žiūrovų skaičiaus tribūnose.

 rungtynės tarp FK Banga ir FK Nevėžis buvo atidėtos dėl galimo COVID-19 židinio FK Nevėžio komandoje.

Licencijavimosi procesas

Pareiškėjai 

 LFF paskelbė kad gavo 12 klubų paraiškas dalyvauti A lygos licencijavimo procese. Praėjusio sezono A lygos dalyviai:
 FK „Žalgiris“ (Vilnius), FK „Sūduva“ (Marijampolė), FK „Kauno Žalgiris“ (Kaunas), FK „Banga“ (Gargždai), FK „Panevėžys“ (Panevėžys), FK „Riteriai“ (Vilnius)
Pirmąsias keturias vietas pernai metų I lygos pirmenybėse užėmusios komandos:
 FK „Nevėžis“ (Kėdainiai), FC „Hegelmann Litauen“ (Kaunas), FK „Jonava“ (Jonava), FC „Džiugas“ (Telšiai)
Kitos pernai metų I lygos pirmenybėse dalyvavusios komandos:
 FA „Šiauliai“ (Šiauliai), DFK „Dainava“ (Alytus)

Gavėjai 

FA Šiauliai dalininkai susirinkime, vykusiame gruodžio 15 d. nutarė kad klubas 2021 m. žais I lygoje, net jei ir gautų A lygos licenciją.

LFF Licencijavimo komitetas  iškart išdavė A lygos licencijas 8 klubams. FC Džiugas gavo licenciją  po apeliacijos, FK Jonava ir po apeliacijos licencijos negavo. DFK Dainava apeliacijos nepateikė. Klubai galėjo pateikti prašymą dalyvauti išimties tvarka, galutinis sprendimas turėjo būti priimtas 

Sportiniu principu iškovojusi vietą A lygoje FK Jonava iškart pateikė prašymą dalyvauti išimties tvarka. Vasario 18 d. dalyvauti išimties tvarka buvo pakviesta šeštąją vietą pernai metų I lygos pirmenybėse užėmusi DFK Dainava. Abu klubai turėjo paruošti ir pateikti papildomą dokumentaciją iki vasario 22 d. Posėdis vyko vasario 22 d. vakare, o balsavimas vasario 23 d. Balsų dauguma vieta A lygoje buvo paskirta DFK Dainavai. Čempionato pradžia numatyta kovo 5 d.

Dalyviai, stadionai ir informacija apie juos

Stadionai

Dalyvių istorija A lygoje nuo 2001 m 
 Duomenys atnaujinti po 2021 m. sezono pabaigos

Treneriai

Pasikeitimai 
 FK Panevėžio trenerių štabe  prie UEFA Pro licencijos neturinčio João Luís Martins prisijungė kitas UEFA A licenciją turintis portugalas Luís Olim.
 2021 m. sausio 2 d. FC Hegelmann Litauen treneriu paskyrė Andrių Skerlą. Iki šiol trenerio pareigas užėmęs Artūras Romaška užėmė vartininkų trenerio postą.
 2021 m. sausio 3 d. FK Sūduva vyr. treneriu paskyrė Víctor Basadre. Iki praėjusio sezono pabaigos komandą treniravo Saulius Širmelis.
 Vilniaus „Žalgirį“ šiame sezone treniruos Vladimir Čeburin, sausio 11 d. pasirašyta sutartis metams su galimybe ją pratęsti. Praėjusiame sezone klubą treniravo Aliaksej Baga.
 FK Riteriai ilgai nepatvirtino ir nepaneigė ar Tommi Pikkarainen treniruos komandą šiame sezone. Galiausiai, vasario 8 d. buvo paskirtas naujas treneris Siargej Gurenka.
 FC Hegelmann Litauen nuo sezono pradžios vyr. treneriu paskyrė Andrių Skerlą. A.Skerla perėmė pareigas iš Artūro Ramoškos, kuris tapo vartininkų treneriu.
 2021 m. balandžio 12 d. DFK Dainava pranešė kad Fabio Mazzone laikinai išvyksta dėl asmeninių priežasčių, komandą laikinai treniruos asistentai Povilas Baliukonis ir Nerijus Bartkevičius. Kitą savaitę F.Mazzone oficialiai pranešė kad negrįš, bei paminėjo kad sprendimą palikti klubą visdėlto priėmė balandžio 12 d., po pralaimėjimo FK Panevėžiui.  Balandžio 21 d. naujuoju DFK Dainava vyr. treneriu tapo Tomas Ražanauskas.
  FK Nevėžis, po 12 pralaimėjimų iš eilės, nutraukė sutartį su Vitaliju Stankevičiu abipusiu šalių susitarimu Laikinuoju treneriu paskirtas Darius Gvildys.
  baigėsi FK Riteriai sutartis su Siargej Gurenka. Sutartis nebuvo pratęsta. Laikinuoju treneriu  buvo paskirtas Valdas Trakys.
  FK Bangai nukritus lentelėje į 9-ą vietą buvo atleistas Tomas Tamošauskas. Naujuoju treneriu paskirtas David Afonso.
  FK Riteriai vyr. treneriu paskyrė Miguel Moreira. Sutartis galiojo iki sezono pabaigos, ir pratęsta nebuvo.
 Sezonui pasibaigus baigėsi João Luís Martins kontraktas su FK Panevėžys. João siejamas su sugrįžimu į CS Marítimo Madeira, o Panevėžio trenerio vietą užims Valdas Urbonas.

Geriausias mėnesio treneris 
Tradiciškai kas mėnesį renkamas geriausias treneris, renkamas futbolo ekspertų ir žurnalistų. Šiais metais balsavime per TV3.lt platformą taip pat galėjo dalyvauti ir futbolo sirgaliai.

Žaidėjai 

Kaip ir pernai, rungtynėse bus galima daryti 5 keitimus. Komanda gali registruoti ne daugiau nei 5 žaidėjus kurie yra ne ES piliečiai, o vienu metu aikštėje gali žaisti ne daugiau kaip 4 ne ES piliečiai. Pavasario žaidėjų perėjimų langas (transfer window, žaidėjų registravimo periodas) numatytas sausio 12 d. – kovo 12 d., o vasaros – birželio 20 d. – liepos 19 d.

Rezultatyviausi žaidėjai 
Duomenys sezonui pasibaigus:

Het-trikai (Hat-trick)

Geriausias mėnesio žaidėjas 
Tradiciškai, kas mėnesį renkamas geriausias A lygos žaidėjas bei geriausias jaunasis žaidėjas, renkamas futbolo ekspertų ir žurnalistų. Šiais metais balsavime per TV3.lt platformą taip pat galėjo dalyvauti ir futbolo sirgaliai.

Sezono eiga 
Visos 2021 m. A lygos rungtynės

DFK Dainava pradėjo sezoną su -3 taškų bauda, pritaikyta dėl to kad A lygos licencija išduota išimties tvarka.

Po 35 turo rungtynių tarp Žalgirio ir Panevėžio, Žalgiris tapo nebepavejamu ir užsitikrinio čempiono titulą. Žalgiris taip pat iškovojo LFF taurę, tokiu būdu vėl laimėdamas „dublį“ po 5 metų pertraukos.

Turnyro lentelė 
 Pastaba: Banga ir Džiugas surinko po vienodai taškų, aukštesnė vieta užėmė Banga tarpusavio rungtynių rezultatų pagrindu: 2:1, 1:1, 1:0, 1:1.

Statistika 
Sezono pradžioje, visų 10 A lygos klubų žaidėjų bendra rinkos vertė buvo įvertinta EUR 26 mln. Vidutinė vieno A lygos žaidėjo vertė buvo EUR 105 tūkst. Vertingiausias lygos žaidėjas – Francis Kyeremeh buvo vertinamas EUR 700 tūkst. A lygoje buvo registruoti 248 žaidėjai, tarpe jų – 89 (35,9%) užsieniečiai. Daugiausia užsieniečių – 12 iš Brazilijos. Žaidėjų amžiaus vidurkis – 24,7 m. Jauniausias žaidėjas žaidęs aikštėje – Matas Miškinis, 15 metų 4 mėnesių ir 23 dienų amžiaus, vyriausias – Saulius Mikoliūnas, 37 m. Ilgiausiai tame pačiame klube žaidžiantis žaidėjas – Deividas Mikelionis, 8 metai Kauno Žalgiryje.

Milen Gamakov debiutavo FK Žalgirio komandoje , ir po 59 minučių užsidirbo raudoną kortelę. Tai antra greičiausia debiutanto raudona kortelė A lygos istorijoje.

Sezono pabaigoje portalas sportas.lt ir paskyra „Sveiks valio“ organizavo A lygos žaidėjų apklausą. Buvo sulaukta 81 atsakymo. „Nešvariausio žaidėjo“ nominaciją laimėjo Nemanja Ljubisavljević. Nedrausmingiausia komanda buvo Džiugas – 88 geltonos ir 3 raudonos kortelės. Drausmingiausia – Hegelmann Litauen – 61 geltonos ir 2 raudonos kortelės.

Duomenys pasibaigus sezonui: Įvarčių: 493
 „Het-trikų“ (Hat-trick''): 1
 Vidutiniškai įvarčių per rungtynes: 2,74
 Geltonos kortelės: 729
 Raudonos kortelės: 29
 Paskirti 11 m baudiniai: 59
 Realizuoti 11 m baudiniai: 46
 Žiūrovų: 43 167
 Vidutiniškai žiūrovų per rungtynes: 240

Keturi žaidėjai žaidė visose 36 rungtynėse: Ignas Plūkas, Tomas Rakašius, Choco ir Saïd Hamulic.

Sutartų rungtynių problema 
2021 m. spalio 17 d. elektroniniu paštu buvo gautas anonimiškas pranešimas apie dviejų FK Banga žaidėjų įtartiną žaidimą ir galimas manipuliacijas bei sutartas rungtynes. LFF nedelsiant pradėjo tyrimą ir pranešė policijai. Klubas išplatino pranešimą kad „Tiek klubas, tiek jame žaidžiantys futbolininkai yra už sąžiningą žaidimą“. Tolimesnių veiksmų nebuvo.

Taip pat skaitykite 
 Lietuvos futbolo varžybos 2021 m.
 Sąrašas:2021 m. A lygos rungtynės
 2021 m. LFF I lyga
 2021 m. LFF II lyga
 Lietuvos futbolo taurė 2021 m.
 Lietuvos salės futbolo varžybos 2020–2021 m.
 Lietuvos futbolo sistema

Šaltiniai

Nuorodos 
 A lygos puslapis
 LFF puslapis
 RSSSF Čempionai ir sezonai
 Soccerway 2021 m. a lyga
 lietuvosfutbolas.lt
 transfermarkt.com (A lyga)

Lietuvos futbolo varžybos